Előterjesztés

Tárgy: A homlokzatfelújítási támogatásról szóló önkormányzati rendelet-tervezet

megtárgyalása

Tisztelt Képviselő-testület!

A településen sok olyan épület található, ahol az utcaképi megjelenésű homlokzat leromlott állapotban van. Ezért célszerű az utcaképi homlokzatfelújítást ösztönző anyagi támogatással hozzájárulni a településkép javításához.

Az állam különböző otthonteremtési, felújítási támogatással is segíti a lakosságot, mely felújításokat az önkormányzati támogatás kiegészítheti.

A homlokzatfelújítási támogatást igénybe veheti minden helyi védettség alatt nem álló lakóépület tulajdonosa, akár természetes személy, akár jogi személy.

A helyi védett ingatlanok felújítására a településkép védelméről szóló 16/2017.(XI.30.) önkormányzati rendelet ad lehetőséget.

A homlokzatfelújítási támogatásról szóló önkormányzati rendelet a támogatás feltételeit szabályozza, mely rendelet 2022. február 1. napján lépne hatályba.

**Előzetes hatásvizsgálat**

1.1 Társadalmi hatás: A rendelet megalkotásával az ingatlanok tulajdonosainak lehetősége nyílik az ingatlanuk utcafronti homlokzatának felújításához anyagi támogatást igényelni. Várhatóan a rendelet, illetve a költségvetésben biztosított támogatási összeg nagyban előmozdítja a homlokzat-felújítási hajlandóságot, amely a település hangulatát, megjelenését turisztikai megítélését nagymértékben javítja.

1.2 Gazdasági, költségvetési hatás: A képviselő-testület a folyó évi költségvetési rendeletében dönthet a támogatási keretösszegről, melynek mértéke határozza meg a későbbi támogatások pénzügyi terheit.

1.3 Környezeti, egészségi hatások: Javuló településkép, élhetőbb, rendezettebb környezet.

2. Adminisztratív terheket befolyásoló hatás: A rendelet elfogadása a hivatalban az eddiginél több adminisztrációs feladatot jelent.

3. A jogszabály megalkotásának szükségessége, a jogalkotás elmaradásának várható következménye: A homlokzatfelújítási támogatásról szóló önkormányzati rendelet alapján nyújtott támogatás igénylési, felhasználási, elszámolási rendjét szabályozni szükséges, tekintettel arra, hogy költségvetést érintő tényező. Ennek legalkalmasabb módja a rendelet szintű szabályozás. Jelen esetben a helyi jogalkotás, rendeletalkotás elmaradásának nincs jogkövetkezménye.

4. A jogszabály alkalmazásához szükséges személyi, szervezeti, tárgyi feltételek: Rendelkezésre állnak

Tisztelt Képviselő-testület!

Kérem az előterjesztés megtárgyalását és a rendelet-tervezet elfogadását.

Tengelic 2022. január

Gáncs István sk.

polgármester

**Tervezet**

**Tengelic Község Önkormányzat Képviselő-testülete ../2022. (….) önkormányzati rendelete**

**a homlokzatfelújítási támogatásról**

Tengelic Község Önkormányzata Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében,az Alaptörvény 32. cikk (1) bekezdés a) pontjában, valamint Magyarország helyi önkormányzatairól szóló 2011. évi CLXXXIX. törvény 13. §. (1) bekezdésének 1. pontjában meghatározott feladatkörében eljárva, az Önkormányzat és Szervei Szervezeti és Működési Szabályzatról szóló 14/2016.(IX.15.) önkormányzati rendelet 1. mellékletében meghatározott véleményezési jogkörében eljáró Pénzügyi Bizottság véleményének kikérésével a következőket rendeli el:

1. **Általános rendelkezések**

**1.§**

(1) Tengelic Község Önkormányzata Képviselő-testülete a településkép javítása érdekében Tengelic közigazgatási területén lévő, helyi védelem alatt nem álló lakóépületek utcai homlokzatának felújításához - jelen rendeletben meghatározott felételekkel – vissza nem térítendő támogatást nyújt utófinanszírozás keretében az alábbi építési tevékenységek elvégzésére:

1. homlokzat szigetelése
2. homlokzat színezése
3. nyílászárócsere
4. ereszcsatorna felújítása
5. ereszalja felújítása.

(2) A rendelet személyi hatálya kiterjed Tengelic területén álló lakóépületek tulajdonjogával rendelkező természetes és jogi személyekre.

1. **Támogatás forrása, mértéke**

**2.§**

(1) A támogatás forrása Tengelic Község Önkormányzata mindenkori éves költségvetési rendeletében e célra elkülönített előirányzat.

(2) Amennyiben a támogatási kérelem benyújtásának időpontjában az (1) bekezdés szerinti előirányzat felhasználásra került, a kérelem a következő évi költségvetési rendelet elfogadásakor kerül elbírálásra.

(3) A támogatás összege 200.000.-Ft.

1. **Eljárási rendelkezések**

**3.§**

(1) A támogatás igénybevételéhez jelen rendelet 1. melléklete szerinti kérelmet kell benyújtani a homlokzatfelújítás befejezésétől számított ….. hónapon belül a Tengelici Polgármesteri Hivatalhoz.

(2) A kérelemhez az alábbi iratokat kell mellékelni:

1. a kiinduló állapotot bemutató fotódokumentumot,
2. településképi bejelentési eljárásban hozott, az építési tevékenység tudomásul vételéről szóló igazolást,
3. a tulajdonos nevére és a megvalósított műszaki tartalomra - formailag megfelelően és hiánytalanul - kiállított számlát és a kifizetést igazoló bizonylatot.

(3) A beérkezett kérelmeket a polgármesteri hivatal nyilvántartásba veszi, szükség esetén a hiányok pótlására a kérelmezőt egy alkalommal – határidő megjelölésével – írásban felszólítja.

A hiánypótlási felszólításban megjelölt határidő jogvesztő, annak elmulasztása vagy nem teljes körű hiánypótlás estén a képviselő-testület a kérelmet elutasítja.

(4) A kérelemben megjelölt munkálatok elvégzését a kérelem elbírálását megelőzően a polgármesteri hivatal a helyszínen ellenőrzi.

(5) A kérelem elbírálásáról a képviselő-testület a támogatási kérelem benyújtását követő soron következő ülésén dönt.

(6) A polgármesteri hivatal a kérelem elbírálásának eredményéről – a döntés meghozatalát követő öt napon belül – írásban értesíti a kérelmezőt.

1. **Záró rendelkezések**

Ez a rendelet 2022. február 1. napján lép hatályba.

Tengelic, 2022. január

Gáncs István sk. Tolnai Lászlóné sk.

polgármester jegyző

* + - 1. Melléklet a …/2022.(..) önkormányzati rendelethez

**Kérelem homlokzatfelújítási támogatás igényléséhez**

**1/. Kérelmezőre vonatkozó adatok:**

Név: …………………………………………………………………………………………………….

Anyja neve:……………………………………………………………………………………………..

Születési hely, idő: ……………………………………………………………………………………..

Lakcím: ………………………………………………………………………………………………...

Bankszámlaszáma: ……………………………………………………………………………………..

**2. A felújítani kívánt épület címe, helyrajzi száma**

……………………………………………………………………………………………………………………………………………………………………………………………………..

**3. Homlokzatfelújítási munkák rövid leírása**

…………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

**4. A homlokzatfelújítási munkák – mellékelt számla szerint – bekerülési ára: …………………..Ft.**

**5. A kérelemhez az alábbi kötelező mellékleteket kell csatolni\*:**

1. a kiinduló állapotot bemutató fotódokumentumot,
2. településképi bejelentési eljárásban hozott, az építési tevékenység tudomásul vételéről szóló igazolást,
3. a tulajdonos nevére és a megvalósított műszaki tartalomra kiállított számlát és a kifizetést igazoló bizonylatot.

***\*A kötelező mellékletek nélkül benyújtott kérelmek elutasításra kerülnek.***

**6.** Alulírott támogatást igénylő büntetőjogi felelősségem tudatában kijelentem, hogy **a felújítással érintett épület tulajdonosa vagyok**, a kérelmemben és a mellékletben foglalt adatok a valóságnak megfelelnek.

Tengelic, …………………………

……………………………………….

kérelmező aláírása

Általános indokolás

Tengelic Község Önkormányzata a településkép javítása érdekében az épületek utcafronti homlokzata felújításának elősegítésére homlokzatfelújítási támogatást kíván bevezetni.

A támogatás, mint költségvetési forrás igénylésének, felhasználásának, elszámolásának feltételeit rendeletben szükséges szabályozni.

Részletes indokolás

1 §-hoz: A rendelet megalkotásának célját és a támogatandó építési tevékenységeket sorolja fel.

2. §-hoz: A támogatás forrását és összegét határozza meg.

3. §-hoz: A támogatás igénylésére, elbírálására, a felhasználás ellenőrzésére vonatkozó szabályokat rögzíti.

4. §-hoz: A rendelet hatályba lépéséről rendelkezik.